നിരാശയായി മേരി കോമും സാജനും ടോക്കിയോ: വനിതാ ബോക്സിങ് ഇതിഹാസം മേരി കോം തോറ്റത് കായിക പ്രേമികളെ അമ്ബരപ്പിച്ചു. തനിക്കും മത്സര ഫലം വിശ്വസിക്കാന് കഴിയുന്നില്ലെന്നും ജഡ്ജിമാരുടെ തീരുമാനം നിര്ഭാഗ്യകരമാണെന്നും മേരി കോം പറഞ്ഞു. ഫ്ളൈറ്റ്വെയ്റ്റ് വിഭാഗം പ്രീ ക്വാര്ട്ടറില് കൊളംബിയയുടെ ഇന്ഗ്രിറ്റ് വലന്സിയയോടാണ് മേരി കോം തോറ്റത്. സ്പ്ലിറ്റ് തീരുമാനമാണ് ഇന്ത്യന് താരത്തിനു വിനയായത്. രണ്ടു ജഡ്ജുകള് മേരി കോമിന് അനുകൂലമാപ്പോള് രണ്ടു പേര് കൊളംബിയന് താരത്തെയും പിന്തുണച്ചു. വിജയിയെ ഔദ്യോഗികമായി പ്രഖ്യാപിക്കുന്നതിനു മുമ്ബു ജയിച്ചെന്നു മേരി കോം കൈയുയര്ത്തിയിരുന്നു. ഇന്ഗ്രിറ്റാണ് ജയിച്ചതെന്നു ഔദ്യോഗിക പ്രഖ്യാപനം വന്നപ്പോള് മേരി കോം സ്തബ്ധയായി. അല്പ്പ സമയംനിന്ന ശേഷം കണ്ണീരോടെയാണ് 38 വയസുകാരിയായ വെറ്ററന് താരം റിങ് വിട്ടത്. ആദ്യമായാണ് ഇന്ഗ്രിറ്റ് മേരി കോമിനെ തോല്പ്പിക്കുന്നത്. മുമ്ബ് മൂന്നു തവണ ഏറ്റുമുട്ടിയപ്പോഴും ജയം ഇന്ത്യന് താരത്തിനൊപ്പമായിരുന്നു. 40 വയസ് വരെ മത്സരരംഗത്തുണ്ടാകും, തോല്വി നിര്ഭാഗ്യകരമാണ്. എവിടെയാണ് പിഴച്ചതെന്നു മനസിലാകുന്നില്ല മേരി കോം തുടര്ന്നു. ഇന്ഗ്രിറ്റിനെതിരേ താരത്തിന്റെ തുടക്കം മികച്ചതായില്ല. തുടക്കം മുതല് ആക്രമിച്ചു കയറിയ കൊളംബിയന് താരം മേരികോമിനെ പ്രതിരോധത്തിലാക്കി. ഇന്ഗ്രിറ്റ് ആദ്യറൗണ്ടില് 41 ന്റെ ജയം നേടി. രണ്ടാംറൗണ്ടില് മേരിംകോം തിരിച്ചുവന്നു. മികച്ച പഞ്ചുകളുമായി എതിരാളിക്കുമേല് മേല്ക്കൈ നേടി 32 ന് രണ്ടാംറൗണ്ട് നേടി. മലയാളി നീന്തല് താരം സാജന് പ്രകാശും പ്രതീക്ഷകള് നല്കിയ ശേഷമാണു നിരാശപ്പെടുത്തിയത്. പുരുഷ വിഭാഗം 100 മീറ്റര് ബട്ടര് ഫ്ളൈ നീന്തലില് സാജന് മികച്ച പ്രകടനം പുറത്തെടുത്തെങ്കിലും സെമിയിലേക്കു യോഗ്യത നേടാനായില്ല. ഹീറ്റ് രണ്ടില് 53.45 സെക്കന്ഡില് ഫിനിഷ് ചെയ്ത സാജന് രണ്ടാമനായിരുന്നു. 55 താരങ്ങളില് 44ാം സ്ഥാനക്കാരനായിരുന്നു ഓവറോളില്. 200 മീറ്റര് ബട്ടര്ഫ്ളൈയിലും താരം നിരാശപ്പെടുത്തി. ഹീറ്റില് നാലാം സ്ഥാനക്കാരനായി ഫിനിഷ് ചെയ്തെങ്കിലും മുന്നേറാനായില്ല. ഒരു മിനിറ്റ് 57.22 സെക്കന്ഡില് നീന്തിയെത്തിയ സാജന് ഓവറോളില് 24ാമനായി. സാജനും തോറ്റതോടെ നീന്തലില് ഇന്ത്യയുടെ മെഡല് പ്രതീക്ഷകള് അവസാനിച്ചു. 100 മീറ്റര് ബാക്ക്സ്ട്രോക്കില് യുവ താരങ്ങളായ ശ്രീഹരി നടരാജനും മാനാ പട്ടേലും സെമി കടന്നില്ല.